**ԱՄՓՈՓԱԹԵՐԹ**

**«ԳՈՒՅՔ ՓՈԽԱՆՑԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

|  |  |
| --- | --- |
| 1. Հայաստանի Հանրապետության Պետական եկամուտների կոմիտե | **18 Հոկտեմբեր 2022** |
| **01/3-2/74884-2022** |
| 1. «Գույք փոխանցելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք հետևյալը․   Նախագծի նախաբանում առաջարկում ենք «Մաքսային կարգավորման մասին» Հայաստանի Հանրապետության օրենքի 143-րդ, 144-րդ հոդվածի 2-րդ և 145-րդ հոդված» բառերը փոխարինել «Մաքսային կարգավորման մասին օրենքի 247-րդ հոդվածով» բառերով՝ հաշվի առնելով այն հանգամանքը, որ սույն թվականի հոկտեմբերի 17-ից ուժի մեջ է մտել «Մաքսային կարգավորման մասին» օրենքը (ՀՕ-353-Ն)։ | 1. **Ընդունվել է:** |
| 1. ՀՀ արդարադատության նախարարություն | **04 Նոյեմբեր 2022** |
| **01/27.1/49025-2022** |
| Նախագծի անվանման մեջ անհրաժեշտ է վերանայել իրավական ակտի բնույթը՝ նկատի ունենալով, որ այն անհատական բնույթ ունի: Ուստի «Ն» տառն անհրաժեշտ է փոխարինել «Ա» տառով: Հիշյալ դիտողությունը բխում է «Նորմատիվ իրավական ակտերի մասին» օրենքի 2-րդ հոդվածի 1-ին մասի 5-րդ կետի պահանջներից: | 1. **Ընդունվել է:** |
| 1. ՀՀ վարչապետի աշխատակազմի ֆինանսատնտեսագիտական վարչություն | **11 Նոյեմբեր 2022** |
| **02/16.32/37799-2022** |
| 1. Նախագծի 1-ին կետով նախատեսվում է Կոնցեռն-Էներգոմաշ ՓԲԸ-ի անունով ներմուծված, ապա «Հրաժարում` հօգուտ պետության» մաքսային ընթացակարգով 2022 թվականի հոկտեմբերի 05-ի թիվ 05100011/051022/0043116 ապրանքների հայտարարագրով ձևակերպված և պետական սեփականությանը փոխանցված ընդհանուր 1.18 կգ բրուտտո քաշով, 2,585,480 ՀՀ դրամ մաքսային արժեքով գույքը փոխանցել Հայաստանի Հանրապետության առողջապահության նախարարությանը` կրծքագեղձի քացքեղի HER2/neu ստատուսի ախտորոշման նպատակով օգտագործելու համար: Սակայն պարզ չէ, թե կոնկրետ ինչ գույքի մասին է խոսքը, հետևաբար առաջարկում ենք լրամշակել Նախագիծը և որպես հավելված այն ներառել փաթեթի մեջ: 2. Նախագծի ամփոփաթերթի 1-ին կետով Հայաստանի Հանրապետության Պետական եկամուտների կոմիտեի կողմից ներկայացված դիտարկումը ընդունվել, սակայն չի արտացոլվել Նախագծում: Այդ մասով ևս Նախագիծն ունի լրամշակման կարիք: 3. Նախագծի վերաբերյալ Հայաստանի Հանրապետության Ֆինանսների նախարարության դիրքորոշումը բացակայում է: |  |
| 1. ՀՀ վարչապետի աշխատակազմի իրավաբանական վարչություն | **11 Նոյեմբեր 2022** |
| **02/16.32/37799-2022** |
| 1. Ներկայացված նախագծի նախաբանում նշված են ոչ վերաբերելի դրույթներ, մասնավորապես՝ «Մաքսային կարգավորման մասին» Հայաստանի Հանրապետության օրենքի 143-րդ, 144-րդ հոդվածի 2-րդ և 145-րդ հոդված: Այս առումով հարկ է նկատի ունենալ, որ «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր: Հիմք ընդունելով նշված դրույթը՝ նախագծի նախաբանում անհրաժեշտ է նշել միայն սույն որոշման ընդունման համար կառավարությանը համապատասխան լիազորություն վերապահող իրավական ակտի հոդվածը կամ մասը, իսկ ոչ վերաբերելի դրույթների ամրագրման անհրաժեշտությունը բացակայում է:   Բացի այդ անհրաժեշտ է նկատի ունենալ, որ 2022 թվականի հոկտեմբերի 17-ից ուժի մեջ է մտել «Մաքսային կարգավորման մասին» ՀՕ-353-Ն օրենքը, հետևաբար նախագծի նախաբանում անհրաժեշտ է հղում կատարել այդ օրենքին: | 1. **Ընդունվել է:** |
| 1. ՀՀ ֆինանսների նախարարություն | **02 Դեկտեմբեր 2022** |
| **01/2-1/21226-2022** |
| Դիտողություններ և առաջարկություններ չկան: |  |